राजपथ पर आयोजित परेड में देश की झलक देखने के बाद गणतंत्र दिवस की धूम विशेषकर रोहिणी में समाप्त नहीं हुई थी. इस क्षेत्र के लोगों को बेसब्री से इंतज़ार था शाम का. दमदार तरीके से लोगों की आवाज़ उठाने वाले संगठन रोहिणी फोरम की ओर से आयोजित रोहिणी उत्सव का फोरम द्वारा आयोजित रोहिणी उत्सव के भव्य कार्यक्रम में बॉलीवुड के मशहूर गायक विनोद राठोड़, पंजाबी गायक अशोक मस्ती , शंकर साहनी ने अपने गीतों द्वारा हजारों दर्शकों को मस्ती में झूमने पर मजबूर कर दिया. गायक विनोद राठोड़ ,अशोक मस्ती और शंकर साहनी के अतिरिक्त कॉमेडी सर्कस फेम मंत्रा तथा सारेगामापा के विजेता तरुण सागर , एक्स फेक्टर फेम विशाल श्रीवास्तव , इंडियाज गोट तलेंट फेम विनोद ठाकुर और एन्तेर्तैन्मेंट के लिए कुछ भी करेगा के विजेता कलाकारों ने भी रोहिणी उत्सव के विशाल मंच पर अपनी प्रस्तुति देकर देर रात तक जमे हज़ारो दर्शकों का मन मोह लिया. दूसरी ओर, देशभक्ति पूर्ण कार्यक्रम में लोगों ने भी जमकर देशभक्ति गातों में गायकों का साथ दिया. ५ बजे संध्या से लेकर अर्द्वारात्रि तक चले कार्यक्रम में भारतीय लोक नृत्यों और अन्य आकर्षक कार्यक्रमों में दर्शक मस्ती में झूमते रहे.